recursal/SuperWikiNEXT-32B huggingface dataset:
கோயில் நுழைவு வளைவு
**நிலாக்கல் மகாதேவர் கோயில்** இந்தியாவின் கேரள மாநிலத்தில் பத்தனம்திட்டா மாவட்டத்தில் அமைந்துள்ள ஒரு இந்துக் கோயிலாகும். இக்கோயிலானது சிவபெருமானுக்கு அமைப்பட்டதாகும். திருவிதாங்கூர் தேவஸ்வம் வாரியத்தால் நிர்வகிக்கப்படுகிறது. சபரிமலை யாத்திரையின் போது கேரளா மற்றும் பிற மாநிலங்களில் இருந்து ஏராளமான பக்தர்கள் இக்கோயிலுக்கு வந்து செல்கின்றனர்.

அமைவிடம்
--------

சபரிமலை கோயிலுக்குச் செல்லும் பிரதான நெடுஞ்சாலையில் இருந்து 1 கி.மீ. தொலைவில் இக்கோயில் உள்ளது. இந்தக்கோயிலைச் சுற்றி அடர்ந்த காடுகளும், ரப்பர் தோட்டங்களும் உள்ளன.

வழிபாடு
-------

இக்கோயிலின் மூலவர் சிவபெருமான் ஆவார். மூலவர் இங்கு உக்ரமூர்த்தி (கடுமையானது) மற்றும் மங்கள பிரதாயகன் (மங்களகரமானது) என்ற இரு நிலைகளில் காணப்படுகிறார். எல்லாக் கோபத்தையும் தீய சக்திகளுக்கு எதிராகப் போரிடும் வகையில் சிவபெருமான் தன் மகன் ஐயப்பனுக்கு அருள்பாலிக்கிறார் என்று நம்புகினறனர். பிற சிவன் கோயில்களில் உள்ளதைப் போலவே, இக்கோயில் வளாகத்திலும் ஏராளமான காளைகள் பாதுகாக்கப்படுகின்றன.

துணைத் தெய்வங்கள்
-----------------

இங்கு கன்னிமூல கணபதி மற்றும் நந்தி ஆகிய இரண்டு துணைதெய்வங்கள் உள்ளன.

பூசைகள்
-------

இக்கோயிலில் தினமும் மூன்று கால பூஜைகள் நடைபெறுகின்றன. ஞாயிறு, திங்கள் மற்றும் வெள்ளி ஆகிய மூன்று நாள்களும் சிறப்பு நாள்களாகக் கொண்டாடப்படுகின்றன.

விழாக்கள்
---------

இங்கு ஆண்டுதோறும் நடைபெறும் விழாக்களில் ' மகா சிவராத்திரி ' முக்கியமானதாகும். திரு உற்சவம் விழா இங்கு ஆண்டுதோறும் சிறப்பாகக் கொண்டாடப்படுகிறது. பல்வேறு மாநிலங்களில் இருந்து தம் நலன் வேண்டி சபரிமலை யாத்திரையின் போது செல்கின்ற பக்தர்கள் இக்கோயிலுக்கு வருகை தருகின்றனர்.

மேலும் பார்க்கவும்
------------------

* சபரிமலை
* கேரளாவில் உள்ள இந்து கோவில்களின் பட்டியல்

மேற்கோள்கள்
-----------

1. ↑  "Lord Shiva Temples of Pattanamthitta District". 2016-10-11. .
2. ↑  Mathew, Biju (2016-10-11). *Pilgrimage to temple heritage*. .
3. ↑  "Nilakkal Mahadeva Temple, Perunad". 2016-10-30. .
4. ↑  "Nilakkal Mahadeva Temple". .
**மார்டினா மோனிகா வில்லிங்** (*Martina Willing*) (பிறப்பு: 1959 அக்டோபர் 3) இவர் ஜெர்மனியைச் சேர்ந்த ஒரு இணை ஒலிம்பிக் தடகள வீரராக போட்டிகளில் போட்டியிடுகிறார். இவர் கண்பார்வையற்றவராகவும், உடலியக்கக் குறைபாடு உள்ளவராகவும் இருக்கிறார். 1994 வரை இவர் பார்வை குறைபாடுள்ள விளையாட்டு வீரர்களுக்கான எஃப் 11 வகைப்பாட்டில் போட்டியிட்டார்; பக்கவாதத்தைத் தொடர்ந்து, இவர் தள்ளு வண்டியில் அமர்ந்து வீசுபவராக போட்டிக்குத் திரும்பினார். 1994 ஆம் ஆண்டு லில்லிஹாமரில் நடந்த குளிர்கால விளையாட்டுகளிலும், 1992 ஆம் ஆண்டு முதல் 2016 வரை பார்சிலோனாவின் ரியோவில் நடைபெற்ற ஏழு கோடைக்கால விளையாட்டுகள் உட்பட இவர் எட்டு பாராலிம்பிக் போட்டிகளில் போட்டியிட்டு பதக்கம் வென்றார்.  லில்லிஹாம்மர் பாராலிம்பிக்கில் கீழே வீழ்ந்ததைத் தொடர்ந்து நடைபெற்ற முழங்கால் அறுவை சிகிச்சையின் போது ஏற்பட்ட சிக்கல்கள் இவரது பக்கவாதத்திற்கு வழிவகுத்தன.   

மே 2017 நிலவரப்படி, இவர் எஃப் 11 மற்றும் எஃப் 56 ஈட்டி எறிதல், மற்றும் பி 11 பென்டத்லான் நிகழ்வுகளில் உலக சாதனை படைத்தவர்.

இவர் 2000 ஆம் ஆண்டில் வாங் யூன் டாய் சாதனை விருதை வென்றார். இவர் உயிரியலாளராகவும் பணிபுரிந்து ஓய்வு பெற்றுள்ளார்.

குறிப்புகள்
-----------

1. ↑  "Martina Willings Kunststück: 8. Paralympics, 8. Medaille" (in German). Südwest Presse. 11 Sep 2016. .
2. ↑  "Athlete Bio - Martina Willing". International Paralympic Committee. .
3. ↑  "Martina Willing: First blinded, then paralyzed, now silver" (in German). RP Online. 22 Oct 2000. .
4. ↑  "Martina Willing brings silver in the javelin" (in German). RBB Online. 11 Sep 2016. . 
[*தொடர்பிழந்த இணைப்பு*]

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
கிழக்கு கோபுரம்
**கைனூர் சிவன் கோயில்** இந்தியாவின் கேரள மாநிலத்தில் திருச்சூர் மாவட்டத்தில் உள்ள கைனூர் கிராமத்தில் அமைந்துள்ளது. இக்கோயிலின் கருவறையில் உள்ள மூலவர் சிவன், கிழக்கு நோக்கி உள்ளார். கேரளாவில் உள்ள 108 சிவன் கோயில்களில் ஒன்றான இக்கோயில் பரசுராமரால் சிவனுக்காக அமைக்கப்பட்டதாக நம்பப்படுகிறது.  இக்கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது. முற்காலத்தில் கைனூர் சிவன் கோயிலில் தினமும் முரஜபம் நடைபெற்று வந்தது.  கிழக்கில், அண்மையில் கட்டப்பட்ட ஒரு அற்புதமான கோபுரம் உள்ளது. 

இக்கோயிலானது திருச்சூர் - மானமங்கலம் - புதூர் வழித்தடத்தில், கைனூர் கிராமத்தின் நடுவில், கருவண்ணூர் புழாவின் துணை நதியான மணலி ஆற்றின் கரையில் அமைந்துள்ளது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

மேற்கோள்கள்
-----------

1. ↑  "108 Siva Temples". .
2. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website". .
3. ↑  "108 Shivalaya Nama Stotram - 108 Shivalaya Nama Stothra – Temples In India Information". .
4. ↑  "Kainoor - Siva Temple". .
**பானியேலி போரு அருவி** (மலையாளம் : പാണിയേലി പോര്) என்பது தென்னிந்திய மாநிலமான கேரளத்தின், எர்ணாகுளம் பகுதியில் உள்ள ஒரு சுற்றுலா தலமாகும். இங்கு பாறை அமைப்புகளால் பெரியாறின் ஓட்டத்தில் இயற்கையான இடையூறால் சிறந்த காட்சியமைப்பு உள்ளது.

பாறை அமைப்புகளுக்கு சற்று முன்பு வரை ஆழமற்றும், அகன்றும் இருக்கும் இந்த ஆறு, பெரிய பாறைகளில் சில குறுகிய பிளவுகள் வழியாகவும், பெரிய பாறைகளின் மீது பாய்வதாலும், இங்கு அதன் உந்தம் அதிகரித்து, பெரும் கொந்தளிப்பு ஓட்டத்தை உருவாக்குகிறது. ஆயினும்கூட, இந்த கொந்தளிப்பு மேற்பரப்பில் தெரியாது.

இந்தப் பெயரின் சரியான பொருளில் குறிப்பிடப்படும் அருவியாக இது இல்லை என்றாலும், நீரும் பாறைகளும் இணைந்து எர்ணாகுளம் மாவட்டத்தின் கிழக்குப் பகுதிகளில் கொஞ்சம் அறியப்பட்ட இடமாக பனியேலி போரு அழகிய காட்சியைகளை உருவாக்குகின்றது. பெரம்பவூரிலிருந்து 20 கி.மீ தூரத்தில் உள்ள மலையாத்தூர் வனப்பகுதிகளில் அமைந்திருக்கும் இந்த இடம் பார்வையாளரை மயக்கும் தன்மையைக் கொண்டுள்ளது. இயற்கையின் சிறப்பை விரும்பி இரசிப்பவர்களுக்கு உண்மையில் இது ஒரு கவர்ச்சியான இடம் ஆகும்.

இந்த இடம் உலகெங்கிலும் இருந்து பார்வையாளர்களை ஈர்க்கிறது. என்றாலும், இந்த இடத்திற்கு வரும் போது எச்சரிக்கையோடு இருக்க வேண்டும். ஏனெனில் இப்பகுதியில் ஏராளமான விபத்துக்கள் மற்றும் இறப்புகள் நடந்துள்ளன. கடந்த இரண்டு தசாப்தங்களில் இந்த சுற்றுலா தலப் பகுதியில் கிட்டத்தட்ட 89 இறப்புகள் நிகழ்ந்துள்ளன. சுற்றுலாப் பயணிகளின் பாதுகாப்பை உறுதி செய்வதற்காக தற்போது சுற்றுலாத்துறையாலும், உள்ளூர் தன்னார்வலர்களான "வான சமரக்ஷன சமதி"யாலும் எச்சரிக்கை அடையாள பலகைகள் நிறுவப்பட்டுள்ளன.

குறிப்புகள்
-----------

1. ↑
**சி யிட்டிங்** (Shi Yiting) (பிறப்பு:1997 அக்டோபர் 17) இவர் ஓர் சீன மாற்றுத் திறனாளி விளையாட்டு வீரராவார். இவருக்கு இடது கையில் தசை இயக்கத்தில் குறைபாடும், தனது இரு கால்களிலும் வெவ்வேறு நீளங்களையும் கொண்டுள்ளார்.  

சீனாவைப் பிரதிநிதித்துவப்படுத்தும் இவரது சர்வதேச அறிமுகமானது, இரியோ டி செனீரோவில் நடந்த  இணை ஒலிம்பிக் விளையாட்டுப் போட்டிகளில் பங்கேற்று 2016 ஆம் ஆண்டிலிருந்து, 200 மீட்டர் டி 36 பிரிவில் மாற்றுத் திறனாளி வெற்றியாளனானார்.

2017 ஆம் ஆண்டில் இவர் இலண்டனில் நடந்த சர்வதேச இணை ஒலிம்பிக் போட்டிகளில் பங்கேற்று, 200 மற்றும் 100 மீட்டர் டி 36 வகையில் தங்கப்பதக்கம் வென்றார், பிந்தைய பந்தயத்தில் இவர் புதிய உலக சாதனை படைத்தார். 2019 ஆம் ஆண்டில் துபாயில் நடந்த இணை ஒலிம்பிக் போட்டிகளில் உலக அனுபவத்தை இவர் பிரதிபலித்தார்: இங்கேயும் ஒரே சிறப்புகளில் இரண்டு தங்கப் பதக்கங்களை வென்றார், 200 மீட்டர் டி 36 வகையில் புதிய உலக சாதனை படைத்தார்.

குறிப்புகள்
-----------

1. ↑  "London 2017: Golden girls". 28 July 2017 இம் மூலத்தில் இருந்து 25 March 2019 அன்று. பரணிடப்பட்டது.. .
2. ↑  "Shi Yiting - Athlete Bio". 4 July 2019 இம் மூலத்தில் இருந்து 25 March 2019 அன்று. பரணிடப்பட்டது.. .

வெளி இணைப்புகள்
---------------

archive
**சுந்தரேஸ்வரா கோயில் இந்தியாவின் கேரளாவின்** கண்ணூர் மாவட்டத்தில் ஸ்ரீ நாராயண குரு தேவனால் பிரதிஷ்டை செய்யப்பட்ட இரண்டு முக்கியக் கோயில்களில் ஒன்று என்ற பெருயுடையது. மற்றொரு கோயில் தலச்சேரியில் உள்ள ஜகன்னாதா கோயில் ஆகும். கண்ணூர் மாவட்டத்தில் உள்ள புறநகர் பகுதியான தலாப்பில், கண்ணூர் இரயில் நிலையத்திலிருந்து சுமார் 2 கிமீ தொலைவிலும்,  மற்றும் கண்ணூர் புதிய பேருந்து நிலையம், தவக்கராவிலிருந்து 3 கிமீ தொலைவிலும் அமைந்துள்ளது.  இக்கோயிலின் மூலவரான சிவபெருமான் சுந்தரேஸ்வரராக உள்ளார்.

மேற்கோள்கள்
-----------

1. ↑  "Munishwara Temple to Sree Sundareswara Temple". ..
2. ↑  "Thavakkara New Bus Stand to Sree Sundareswara Temple". .
3. ↑  "Arattu Festival, Sree Sundareswara Temple | Kerala Festivals". .

மேலும் படிக்க
-------------

* நூற்றாண்டு நினைவு புத்தகம் (மலையாள பதிப்பு) ஸ்ரீ சுந்தரேஸ்வரா கோயிலால் 2016 இல் வெளியிடப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* பேபி சுஜாதா, வி எம். "ஸ்ரீ நாராயண குருவின் மத தத்துவம்," ஆய்வறிக்கை. தத்துவவியல் துறை, காலிகட் பல்கலைக்கழகம், 2004.
**பிந்திமேடு அருவி** (*Pindimedu Waterfalls*) என்பது கேரளாவின் எர்ணாகுளம் மாவட்டத்தில் உள்ள கோதமங்கலம் நகரத்திலிருந்து 44 கிலோமீட்டர் தொலைவில் குட்டம்புழா கிராம ஊராட்சியில் அமைந்துள்ள அருவியாகும். இது பூயம்குட்டி நகரத்திலிருந்து 8 கிலோமீட்டர் தொலைவில் அடர்ந்த வனப்பகுதியில் அமைந்துள்ளது. கேரளாவின் மிக உயரமான அருவி இதுவாகும். இது பெரியாற்றின் கிளை நதியான கரிந்திரி ஆற்றில் உள்ளது. 1981ஆம் ஆண்டில், கேரள மாநில மின்சார வாரியம் இடுக்கி அணைக்கு நிகரான 1000 மெகாவாட் திறன் கொண்ட நீர் மின் நிலையத்தை உருவாக்க ரூ.250 கோடி திட்டத்தை வடிவமைத்தது. பின்னர் முதல்வர் அ. கு. அந்தோணி 2001-ம் ஆண்டு புதிய வடிவமைப்பை 210 மெகாவாட்ற் திறனாக மாற்றியமைத்துத் திட்டத்தைத் செயல்படுத்த முயன்றார். ஆனால் சுற்றுச்சூழல் பொருளாதார பிரச்சனைகளால் இந்திய அரசுத் திட்டத்தைத் கைவிட்டது. இந்த அருவியில் திரைப்படமாக்கப்பட்ட மோகன்லால் நடித்த புலிமுருகன் படத்தின் மூலம் கேரளா முழுவதும் இந்த அணைப் புகழ் பெற்றது.

மேற்கோள்கள்
-----------

1. ↑  "pooyamkutty tourism attractions - peendimedu waterfalls, deep forest etc". 14 November 2016.. பார்த்த நாள்: 29 November 2018.
2. ↑  "Pooyamkutty project not viable". 2001-08-06 இம் மூலத்தில் இருந்து 13 March 2002 அன்று. பரணிடப்பட்டது... பார்த்த நாள்: 29 November 2018.
3. ↑  "Travel To The Home Of Pulimurugan Which Is An Abode For Wild Elephants Rather Than Tigers!".. பார்த்த நாள்: 29 November 2018.
**இலட்சுமி சரவணகுமார்** (*Lakshmi Saravanakumar*) ஒரு தமிழ் எழுத்தாளர் ஆவார். இவர் மதுரை மாவட்டம், திருமங்கலத்தைச் சார்ந்தவர். ஊர் ஊராக சுற்றி மக்களை படிப்பதையே தனது கல்வியாக நினைக்கும் இவர் பதினொன்றாம் வகுப்பு தேர்ச்சி பெற்றவர். 

கதை, கவிதை, கட்டுரை, விமர்சனம் என பன்முக படைப்புகளைத் தருபவர். இவர் இதுவரை மூன்று நாவல்களையும், முப்பதுக்கும் மேற்பட்ட சிறுகதைகளையும் எழுதியுள்ளார். எழுத்தாளர் கோணங்கியின் மூலம் படைப்பு உலகத்திற்கு வந்தவர். திரைப்பட உதவி இயக்குநராக பணிபுரிகிறார்.

‘மயான காண்டம்' எனும் குறும்படம் மூலம் சர்வதேச அளவில் பிரபலமான சரவணகுமார், 'கானகன்' என்ற நாவலுக்கு 2016 ஆம் ஆண்டு சாகித்ய அகாடமியின் 'யுவ புரஸ்கார்' விருதினை வென்றவராக அறியப்படுகிறார். இவர் எழுதிய *உப்பு நாய்கள்* என்ற புதினத்துக்காக 2012ஆம் ஆண்டுக்கான சுஜாதா நினைவு விருது பெற்றுள்ளார்.

எழுதிய நூல்கள்
--------------

* *நீல நதி* (சிறுகதைகள்)
* *யாக்கை* (சிறுகதைகள், 2010)
* *வசுந்தரா என்னும் நீலவானப் பறவை* (2011)
* *மச்சம்* (2013)
* *உப்பு நாய்கள்* (புதினம்)
* கானகன் (நாவல் 2014)
* "மோக்லியை தொலைத்த சிறுத்தை (கவிதை தொகுப்பு 2014)
* நீலப்படம் (புதினம், 2015)
* கொமோரா (புதினம்)
* உப்பு நாய்கள் (புதினம்)
* ரூஹ் (புதினம், 2019)
* வாக்குமூலம் (குறுபுதினம், 2020)
* தனித்திருத்தலின் ருசி (கட்டுரை, 2020)
* ஐரிஸ் (புதினம், 2021)
* முதல் கதை (சிறுகதைகள் தொகுப்பாசிரியர் 2021)

மேற்கோள்கள்
-----------

1. ↑  "நாஞ்சில் நாடன் குறிப்பிடும் நம்பிக்கைக்குரிய இளம் தமிழ் எழுத்தாளர்கள்". .
2. ↑  "எழுத்தாளர்கள் லட்சுமி சரவணகுமார், குழ.கதிரேசனுக்கு புரஸ்கார் விருது". www.nobelprize.org (தமிழ்). சூன் 16, 2016.. பார்த்த நாள்: 31 சூலை 2016.
3. ↑  "சொல்வனம் இணைய இதழில் உப்பு நாய்கள் பற்றிய அறிமுகம்". .
4. ↑  "வடசென்னை மக்கள் மீதான எழுத்து வன்முறை – ‘உப்பு நாய்கள்’". .
கட்டிடம் in ஐதராபாத்துவார்ப்புரு:SHORTDESC:கட்டிடம் in ஐதராபாத்து
**திவான் தேவ்டி** (*Dewan Devdi*)  ஐதராபாத் இராச்சியத்தில் திவான்களாகப் பணியாற்றிய சலார் ஜங் பிரபுக்களின் அரண்மனையாக இருந்தது. இது ஐதராபாத்தில் சார்மினார் மற்றும் சௌமகல்லா அரண்மனைக்கு அருகில் அமைந்துள்ளது.  திவான் என்ற வார்த்தைக்கு பிரதமர் என்று பொருள், மேலும் தேவ்டி என்பது ஐதராபாத்து பிரபுக்களின் மாளிகைகளைக் குறிக்கிறது.

ஐதராபாத்து மாநிலத்தின் பிரதம மந்திரிகளாகப் சலார் ஜங் குடும்பத்தைச் சேர்ந்த ஐந்து பேர் பணியாற்றினர். நிசாம்களுக்கு திவான் தேவ்டியின் அருகாமை முக்கியமானதாக இருந்தது.

திவான் தேவ்டியில் சலார் ஜங் அருங்காட்சியகமும் உள்ளது. இந்த அருங்காட்சியகம் 16 டிசம்பர் 1951 அன்று இந்தியாவின் முன்னாள் பிரதமர் ஜவகர்லால் நேருவால் திறக்கப்பட்டது. சலார் ஜங் குடும்ப அரண்மனியிலிருந்த 100 ஆண்டுகள் பழமையான விலைமதிப்பற்ற சேகரிப்பு இங்கு கொண்டுவரப்பட்டது.

திவான் தேவ்டியில் 78 அறைகள் உள்ளன. இது *ஐனா கானா*, *லக்கட் கோத்தா*, *சினி கானா*, *நிசாம் பாக்* மற்றும் *நூர் காஹால்* போன்ற பல்வேறு கட்டிடங்களைக் கொண்டிருந்தது. அவை இப்போது இல்லை. அரண்மனை நுழைவாயில் மட்டும் இன்றும் உள்ளது.  

 சலார் ஜங் பரதாரி

மேற்கோள்கள்
-----------

1. ↑  "585 Rani Sarma, Diwan Deodi". .
2. ↑  "Diwans gone, Deodhis die, squatters rule 'Kamaan'". .
3. ↑  "From majestic to mundane". 2004-01-14. . 
[*தொடர்பிழந்த இணைப்பு*]

வெளி இணைப்புகள்
---------------

* A picture of Dewan Devdi
***சித்தா (திரைப்படம்)***(Chithha*)* என்ற தலைப்பு சித்தப்பா என்பதன் சுருக்கம். இத்திரைப்படத்தினை இயக்கியவர் அருண்குமார் ஆவார். அப்பாவின் தம்பியே சித்தப்பா. சித்தப்பாவின் உணர்வுபூர்வமான பாசத்தை இந்தத் திரைப்படம் பேசுகின்றது. இந்தத் திரைப்படம் 2023 ஆம் அண்டு செப்டம்பர் மாதம் 28 ஆம் தேதி திரையரங்குகளில் வெளியிடப்பட்டது. விமர்சகர்களிடமிருந்து பரவலாகப் பாராட்டுகளைப் பெற்றிருக்கின்றது இத் திரைப்படம்.

பழனியைச் சேர்ந்த அரசு ஊழியரான ஈசுவரன் தனது மூத்த சகோதரர் இறந்த பிறகு அவருடைய மகள் சுந்தரி தாயார், அண்ணியுடன் வசித்து வருகிறார். அவர் தனது சகோதரரின் குடும்பத்தினருடம் மிகுந்த பாசத்துடனும் தேவைப்படும் நேரங்களில் அவர்களுக்கான உதவிகளையும் செய்து வருகின்றார். குறிப்பாக சுந்தரி மீது அதிக அன்பு செலுத்துகிறார், எப்போதும் அவளைப் பாதுகாத்து வருகிறார். ஒரு நாள் திடீரென சுந்தரி ஒரு மோசமான சிறார் மீதான பாலுணர்வு நாட்டம் மற்றும் பலாத்காரத்தில் மிகுந்த நாட்டம் உள்ளவர்களால் கடத்தப்படும்போது, இவரது வாழ்க்கை மாறுகிறது, இறுதியில், பழி அவர் மீதே விழுகிறது. அடுத்து என்ன நடக்கிறது என்பதே கதை.

நடிகர்கள்
---------

* ஈசுவரன் ஆக சித்தார்த், சுந்தரியின் சித்தப்பா (சித்தா)
* சக்தியாக ஈஸ்வரனின் காதலியாக நிமிஷா சஜயன்,
* ஈஸ்வரனின் மருமகள் சுந்தரி "சேட்டை"யாக சஹஸ்ர ஸ்ரீ
* சுந்தரியின் அம்மாவாக ஈஸ்வரியின் அண்ணியாக அஞ்சலி நாயர்

மேற்கோள்கள்
-----------

1. ↑  "Chithha: Siddharth's thriller flick gets a release date, makers reveal a new poster. Details inside" இம் மூலத்தில் இருந்து 24 August 2023 அன்று. பரணிடப்பட்டது.. .
2. ↑  "Here's the first review of Siddharth's 'Chiththa'". 22 September 2023 இம் மூலத்தில் இருந்து 24 September 2023 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *சித்தா*
**ஆர்த்தர் இலிந்து** *(Artur Lind)* எசுத்தோனியா நாட்டைச் சேர்ந்த ஓர் உயிரியலாளர் ஆவார். இவர் 1927 ஆம் ஆண்டு ஏப்ரல் மாதம் 6 ஆம் நாள் எசுத்தோனியாவின் வாந்திரா நகரத்தில் பிறந்தார். எசுத்தோனியாவின் மூலக்கூற்று உயிரியலின் நிறுவனர் என்று ஆர்த்தர் இலிந்து கருதப்படுகிறார். 

எசுத்தோனியாவின் இரண்டாவது மிகப்பெரிய நகரமான டார்ட்டு நகரிலுள்ள டார்ட்டு பல்கலைக்கழகத்தில் இவர் மருத்துவம் படித்தார். 

அந்த நேரத்தில் பயன்படுத்தப்பட்ட வலி நிவாரணி மருந்துகளுக்கு ஏற்பட்ட ஒவ்வாமை காரணமாக இவரால் தொடர்ந்து ஓர் அறுவை சிகிச்சை நிபுணராக பணியாற்ற முடியவில்லை. அதற்கு பதிலாக உயிர் வேதியியல் கற்பித்தலுக்கான கல்வியாளராக இவர் மாறினார். .

5எசு இரைபோசோம் வகை நீண்ட ஆர்.என். ஏ. வை ஆர்த்தர் இலிந்து கண்டுபிடித்தார்.  
இவரது எச்சங்கள் டார்டுவில் உள்ள வனா-யானி கல்லறையில் அடக்கம் செய்யப்பட்டுள்ளன.  அலெமிசுட்டே நகரத்தில் உள்ள செபபாயா 6 அலுவலக கட்டிடம் ஆர்த்தர் இலிந்தின் நினைவாகப் பெயரிடப்பட்டது. 

1989 ஆம் ஆண்டு நவம்பர் மாதம் 30 ஆம் நாள் ஆர்த்தர் இலிந்து காலமானார்.

மேற்கோள்கள்
-----------

1. 1 2  "Artur Lindi maja" இம் மூலத்தில் இருந்து 2016-10-19 அன்று. பரணிடப்பட்டது.. .
2. 1 2  Maidla, Margus (14 October 2016). "Ruum, kus sündis Eesti molekulaarbioloogia" (in et). .
3. ↑  "Artur Lind`i (1927 - 1989) haud". .
4. ↑  Piirsalu, Hiie (28 August 2015). "Arstid: algus eelmises lehes" (in et). .
**சுரபி** (*Surbhi*, டிசம்பர் 7, 1993) தமிழ் திரையுலகில் நடித்து வரும் ஒரு இந்திய நடிகை ஆவார். 2013 ஆம் ஆண்டு வெளிவந்த *இவன் வேற மாதிரி* என்னும் தமிழ்த் திரைப்படத்தின் மூலம் அறிமுகமானார்.

தொழில் வாழ்க்கை
---------------

கலைக் கல்லூரியில் நுண்கலை இளநிலை பட்டப் படிப்பினை மேற்கொண்ட போது, திரைப்படத் துறையிலும் மாடலிங் துறையிலும் சுரபிக்கு ஆர்வம் ஏற்பட்டது. விக்ரம் பிரபுவின் இரண்டாவது படமான இவன் வேற மாதிரியில் விக்ரம் பிரபுவுக்கு இணையாக நடித்தார். இத்திரைப்படத்தில் பப்ளி, அப்பாவி பெண் பாத்திரத்தை ஏற்று நடித்த சுரபி, இயல்பான நடிப்பினை வெளிபடுத்தினார். இதன் மூலம் விஜய் விருதுகள் மற்றும் தென்னிந்திய சர்வதேச திரைப்பட விருதுகளில் சிறந்த பெண் அறிமுக நாயகி விருதுக்காக பரிந்துரை செய்யப்பட்டார்.

அடுத்த 2014 இல் வேல்ராஜ் இயக்குனராக அறிமுகமான *வேலையில்லா பட்டதாரி* என்ற திரைப்படத்தில் துணைக் கதாப்பாத்திரத்தில் நடித்துள்ளார். சுசீந்திரன் இயக்கத்தில் வெளிவந்த ஜீவா என்ற திரைப்படத்தில் நடிக்க முன்னதாக ஒப்பந்தம் செய்யப்பட்டார். பின்னர், பரீட்சை காரணமாக அத்திரைப்படத்தில் இருந்து விலகிக் கொண்டார். எனினும் இத்திரைப்படத்தின் ஒரு பாடல் காட்சியில் நடித்துள்ளார். இவர் தற்போது ஒரு தமிழ் படத்திலும் ஒரு தெலுங்கு படத்திலும் நடித்து வருகின்றார்.

திரைப்படப் பட்டியல்
-------------------

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2013 | *இவன் வேற மாதிரி* | மாலினி | பரிந்துரை-சிறந்த அறிமுக நடிகைக்கான விஜய் விருதுபரிந்துரை-சிறந்த பெண் அறிமுக நடிகை தென்னிந்திய சர்வதேச திரைப்பட விருதுகள் |
| 2014 | *வேலையில்ல பட்டதாரி* | அனிதா |  |
| 2014 | *ஜீவா* |  | பாடல் குணச்சித்திர தோற்றம் "ஒருத்தி மேலே" |
| 2014 | *பீருவ* |  | தெலுங்கு படம் |
| 2015 | *புகழ்* |  | படபிடிப்பில் |
| 2023 | *டிடி ரிட்டர்ன்ஸ்* |  |  |

சான்றுகள்
---------

1. ↑
2. ↑
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2013-12-13 அன்று. பரணிடப்பட்டது.. .
4. ↑
5. ↑  "காப்பகப்படுத்தப்பட்ட நகல்" இம் மூலத்தில் இருந்து 2014-10-29 அன்று. பரணிடப்பட்டது.. .
6. ↑

மேற்கோள்கள்
-----------

வெளி இணைப்புகள்
---------------

* ஐ.எம்.டி.பி இணையத்தளத்தில் Surabhi
**மே. வீ. வேணுகோபாலன்** (ஆகத்து 31, 1896 - பெப்ரவரி 4, 1985) பதிப்பாசிரியராகவும், படைப்பாளராகவும் விளங்கியவர். தமிழுலகால், *இலக்கணத் தாத்தா* எனவும், *மகாவித்வான்* எனவும் அழைக்கப்பெற்றவர்.

பிறப்பும் இளமையும்
------------------

சென்னை, சைதாப்பேட்டைக்கு அருகிலுள்ள மேட்டுப்பாளையம் எனும் சிற்றூரில் வீராசாமி-பாக்கியம் தம்பதியருக்கு மகனாகப் பிறந்தார். தொடக்கக் கல்வியை சைதாப்பேட்டை மாதிரிப் பள்ளியில் பயின்றார். வறுமையால் படிப்பைப் பாதியில் நிறுத்திவிட்டு சென்னை, வேப்பேரியில் உள்ள எஸ்.பி.சி.கே அச்சகத்தில் அச்சுக் கோப்பாளராகப் பணியாற்றினார். தமிழின் மீதுள்ள ஆர்வத்தால் கா. ர. கோவிந்தராச முதலியாரிடம் இலக்கண, இலக்கியங்களைக் கற்றார். கலாநிலையம் சேசாச்சல ஐயர் நடத்திய இரவுப் பள்ளியில் ஆங்கிலம் கற்றார். அதன்பின் வித்துவான் தேர்வு எழுதித் தேர்ச்சிப் பெற்றார்.

ஆற்றிய பணிகள்
-------------

சென்னை, முத்தியால்பேட்டை உயர்நிலைப் பள்ளியிலும், புரசைவாக்கம் பெப்ரீசியசு உயர்நிலைப் பள்ளியிலும் தலைமைத் தமிழாசிரியராகப் பணியாற்றியுள்ளார். அரசாங்க இலக்கிய, இலக்கணப் பாடநூல் குழுவிலும், சென்னைப் பல்கலைக்கழகத் தமிழ்ப் பேரகராதி திருத்தக் குழுவிலும் தலைமைப் பதிப்பாசிரியராகப் பணிபுரிந்துள்ளார். சென்னைப் பல்கலைக்கழகம் வெளியிட்ட திருவாய்மொழி ஆண்டின் தமிழாக்கம் நூலின் பத்துத் தொகுதிக்கும் பதிப்பாசிரியராக விளங்கியுள்ளார். அண்ணாமலைப் பல்கலைக்கழக கம்பராமாயணப் பதிப்புக் குழுவில் உறுப்பினராகவும், புரசைவாக்கம், குருகுல மதக்கல்லூரியில் இந்துமதச் சித்தாந்தப் பேராசிரியராகவும் பணியாற்றியுள்ளார். தென்னிந்திய தமிழ்க் கல்விச் சங்கத்தின் துணைத் தலைவராக இருந்து வித்துவான் தேர்விற்குத் தனிவகுப்புகள் நடத்தியுள்ளார்.

பதிப்பித்த நூல்கள்
------------------

* இறையனார் அகப்பொருள்
* தொல்.சொல் (நச்சர் உரை)
* தஞ்சைவாணன் கோவை
* யாப்பருங்கலக் காரிகை
* வீரசோழியம்
* யசோதர காவியம்
* அஷ்ட பிரபந்தம்
* நளவெண்பா

எழுதிய நூல்கள்
--------------

* அம்பலவாணன் (நாவல்)
* அரிச்சந்திர புராணச் சுருக்கம்
* அராபிக் கதைகள்
* அற்புத விளக்கு
* இளங்கோவன் (நாவல்)
* குணசாகரர் (அ) இன்சொல் இயல்பு
* கொதிக்கும்மனம் (காந்தியின் மறைவு பற்றிய கவிதை நூல்) 1948 பிப்ரவரி, திராவிடர் கழகம், காஞ்சிபுரம்.
* பத்திராயு (அ) ஆட்சிக்குரியோர்

பெற்ற விருதுகள்
---------------

திருப்பனந்தாள் காசிமடத்தில் 1967 அக்டோபர் 29 அன்று நடந்த விழாவில் அறிஞர் அண்ணாவால், *செந்தமிழ்க் களஞ்சியம்* எனும் விருதும், தமிழ்நாடு இயல், இசை, நாடக மன்றத்தால், *கலைமாமணி* விருதும் பெற்றுள்ளார். 1981 இல் அமெரிக்க உறவுபூண்ட உலகப் பல்கலைக்கழகம் இவருக்கு, டாக்டர் பட்டம் (D.Litt) வழங்கியுள்ளது. மதுரைக் காமராசர் பல்கலைக்கழகத்தில், *தமிழ்ப் பேரவைச் செம்மல்* விருதும் பெற்றுள்ளார்.

மறைவு
-----

இவர் 1985 பெப்ரவரி 4 அன்று காலமானார்.

மேற்கோள்கள்
-----------

1. ↑  மே. வீ. வேணுகோபால்பிள்ளையின் பதிப்புத் தொழில் தமிழ்வட்டம் - முதல் ஆண்டுவிழா மலர் கட்டுரை, பக்கம்-43.
2. ↑  அ. ம. சத்தியமூர்த்தி, "தமிழுலகம் நினைக்க மறந்த தமிழர்கள்" - பக்கம்-140.
வேலோர்வட்டம் மகாதேவர் கோயில்
**வேலோர்வட்டம் மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில் சேர்த்தலாவில் அமைந்துள்ள ஒரு இந்துக் கோயிலாகும். இக்கோயில் கி.பி.7ஆம் நூற்றாண்டில் ஆழ்வாஞ்சேரி தம்பிரக்கால் என்பவரால் கட்டப்பட்டதாக நம்பப்படுகிறது.  புராணத்தின் படி, மகாவிஷ்ணுவின் ஆறாவது அவதாரமான பரசுராமரால் பரிசளிக்கப்பட்ட இடமாக கேரளா கருதப்படுகிறது. இக்கோயில் மூலவர் பரசுராம முனிவரால் கொண்டு கேரள மாநிலத்தில் அமைந்துள்ள சில கோயில்களில் இக்கோயிலும் ஒன்றாகும். சிவாலய சோத்திரத்தில் பட்டியலிடப்பட்டுள்ள 108 சிவாலயங்களில் இக்கோயில் ஒன்றாகும். இந்தக் கோயில் கட்டப்பட்ட சரியான காலம் தெரியப்படவில்லை.  கேரளாவில் உள்ள பல பிரபலமான குடும்பங்களுக்கு இக்கோயில் ஒரு குடும்ப கோயிலாகும்.

அமைவிடம்
--------

இக்கோயில் சேர்த்தலா நகரில் அமைந்துள்ளது. சேர்தலா கேஎஸ்ஆர்டிசி பேருந்து நிலையத்திலிருந்து ஒரு கிலோமீட்டர் தொலைவில் தேசிய நெடுஞ்சாலைக்கு புறவழிச்சாலையில் இக்கோயில் அமைந்துள்ளது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* நளபதனீஸ்வரம் ஸ்ரீ மகாதேவர் ஆலயம்

மேற்கோள்கள்
-----------

1. ↑  "Alappuzha District Siva Temples - Kerala - Talukwise listing of Mahadevar Ambalam". .
2. ↑  Kottaaraththil Sankunni (30 June 2015).
3. ↑  Prasanth Kumar V.T, Biju Mathew (Sep 2017). *Pilgrimage to Temple Heritage*. **1** (Issue No. 10 ). Kacheripady, Kochi, India: Info Kerala Communications Pvt. Ltd.. பக். 155. பன்னாட்டுத் தரப்புத்தக எண்:978-81-934567-0-5.
**சக்கம்குளங்கரை சிவன் கோயில்** இந்தியாவின் கேரள மாநிலத்தில் எர்ணாகுளம் மாவட்டத்தில் உள்ள திருப்புனித்துராவில் உள்ள, சிவன் மற்றும் தேவி பார்வதிக்கு அர்ப்பணிக்கப்பட்ட ஒரு பழமையான இந்துக் கோயிலாகும்.  சக்கம்குளங்கரை கோயில் சிவபெருமானுக்கு அர்ப்பணிக்கப்பட்டுள்ளது, இருப்பினும் நவக்கிரகங்கள் உள்ள காரணத்தினால் அக்கோயில் புகழ்பெற்றதாகும்.  இக்கோயிலின் சிவபெருமான் சுயம்புமூர்த்தியாக உள்ளார். ஆரம்பத்தில் தன்னுடைய உக்கிரம் காரணமாக அம்மூர்த்தி "மிருத்யுஞ்சய" வடிவில் இருந்ததாகக் கூறுவர். மேற்கு நோக்கியுள்ள இம்மூர்த்தி எட்டு கைகளுடன், பல்வேறு கூறுகளைக் கொண்டுள்ளது.  பண்டைய கேரளா மற்றும் கொச்சி இராச்சியத்தின் தலைநகரில் உள்ள பிராமணர் குடியிருப்புகளில் திருப்புனித்துரா ஒன்றாகும். இக்கோயிலானது கேரள-திராவிட கட்டிடக்கலை பாணியில் உருவாக்கப்பட்டதாகும். இந்தக் கோயில் 1000 ஆண்டுகளுக்கும் மேலானதாகும். பரசுராமர், சிவபெருமானின் சிலையை நிறுவியதாக நாட்டுப்புறக் கதைகள் உள்ளன.  மகாவிஷ்ணுவின் ஆறாவது அவதாரமாகக் கருதப்படுபவர் பரசுராமர் ஆவார். இந்தக் கோயில் கேரளாவில் உள்ள புகழ்பெற்ற 108 சிவன் கோயில்களில் ஒன்று என்ற பெருமையுடையதாகும். இந்தக் கோயிலைப் பற்றிய பற்றிய குறிப்புகள் (*ஆதம்பள்ளி* ) 108 சிவாலய சோத்திரத்தில் காணப்படுகின்றன.

கோயில் அமைப்பு
--------------

இக்கோயில் திருப்புனித்துராவில் உள்ள பூர்ணத்ரயீச கோயிலின் வடக்கில் உள்ளது. கொச்சி இராச்சியத்தின் முக்கிய கோயில்களில் இக்கோயிலும் ஒன்றாகும். கருவறையில் சிவபெருமான் உள்ளார். அவருக்குப் பின்புறத்தில் பார்வதிதேவி உள்ளார். கோயிலின் கருவறை மேற்கு நோக்கி உள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் இக்குளம் கட்டப்பட்டது.

சிவராத்திரி விழா
----------------

இக்கோயிலில் ஒவ்வொரு வருடமும் மலையாள மாதமான கும்பத்தில் (பிப்ரவரி - மார்ச்) 7 நாட்கள் சிவராத்திரி விழா கொண்டாடப்படுகிறது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்

மேற்கோள்கள்
-----------

1. ↑  "India / Kerala / Tripunithura / Chakkamkulangara Shiva Temple". .
2. ↑  "The keralatemples/chakkamkulangara\_navagraha". .
3. ↑  "Chakkamkulangara, Ernakulam". .
4. ↑  "108 Shiva Temples in Kerala created by Lord Parasurama". .
5. ↑  "Adampalli - Chakkamkulangara Siva Temple". .
6. ↑  Sura Books (Pvt) Ltd (Oct 2006). *South India (A Journey into Peninsular India)*. 1 (October 2006 ). 1620, J Block, 16th Main Road, Anna Nagar, Chennai, 600 040 India: Sura Books (Pvt) Ltd. பக். 308. பன்னாட்டுத் தரப்புத்தக எண்:978-81-74781758.
**உருப்நாராயண் ராய்** (*Rupnarayan Roy*) இந்தியாவைச் சேர்ந்த ஓர் அரசியல்வாதியாவார். தோராயமாக இவர் 1908 ஆம் ஆண்டு பிறந்தார். இந்தியப் பொதுவுடமைக் கட்சியின் மூத்த உறுப்பினராக்ச் செயல்பட்டார். பிரிக்கப்படாத வங்காளத்தில் செயற்பட்ட இவர் பின்னர் வங்காளதேசத்தின் விவசாயத் தலைவராகவும் இருந்தார். 1946 ஆம் ஆண்டில் வங்காள சட்டமன்றத்திற்கு தேர்ந்தெடுக்கப்பட்ட மூன்று முதல் பொதுவுடைமைக் கட்சி சட்டமன்ற உறுப்பினர்களில் இவரும் ஒருவராவார். இவர் ஒரு தியாகியாக இறந்தார். சில குண்டர்கள் இவரது வீட்டிற்குள் நுழைந்து இரவில் படுக்கையில் இருந்து அவரை அழைத்து தலையை துண்டித்தனர்.

ஒரு மார்க்சிய புரட்சியாளரான இவர் தெபாகா இயக்கத்தின் உயர்மட்ட அமைப்பாளர்களில் ஒருவராகவும் இருந்தார். பிரித்தானிய எதிர்ப்பு இயக்கத்தின் தலைவராகவும் ,பிரிக்கப்படாத வங்காளத்தின் சட்டமன்ற உறுப்பினராகவும், வங்காளதேச விடுதலைப் போரில் தேசிய அவாமி கட்சியின் கொரில்லா படையின் அமைப்பாளாராகவும் இருந்தார்.

மேற்கோள்கள்
-----------

1. ↑   (in en) *News Review on South Asia*. The Institute. 1972. .
2. ↑  Majumdar, Asok (1993) (in en). *Peasant Protest in Indian Politics: Tebhaga Movement in Bengal*. NIB Publishers. பன்னாட்டுத் தரப்புத்தக எண்:978-81-85538-01-3. .
3. ↑  Sabha, India Parliament Rajya (1973) (in en). *Parliamentary Debates: Official Report*. Council of States Secretariat. .
சுல்தான் பாபு எனும் சூஃபி பக்கிரியின் தர்கா, பஞ்சாப்
**ஃபக்கீர்** அல்லது **ஃபக்கிரி** (Fakir or Faqir) (/fəˈkɪər/; அரபு மொழி: فقیر‎, இசுலாமிய சூபித்துவத்தை கடைபிடித்து, பிச்சை எடுத்து உண்டு வாழ்ந்து, இறைவனைக் குறித்த ஆன்மிகத் தேடலில் வாழும் இசுலாமியத் துறவி என்று பொருள்.

துறவு வாழ்கையைக் கொண்ட பக்கிரிகள் இறைவனை அதிகம் தொழுது கொண்டும் இறைவனின் திருப்பெயர்களை மனதில் ஜெபித்துக் கொண்டும் இருப்பர்.

வரலாறு
------

இசுலாமிய உமையாக்களின்  ஆட்சிக் காலத்தில் (661–750) இசுலாமிய சமுதாயத்தில் சூபித்துவம் மலர்ந்தது. சூபித்துவ ஃபக்கிரிகள் உலக போகங்களை வெறுத்து, இறைவனை மட்டும் இலக்காகக் கொண்டு மக்களிடம் பிச்சையெடுத்து உண்டு, தூய ஆன்மிக வாழ்க்கையை மேற்கொண்டனர். பக்கிரிகள் இசுலாமிய சமுதாயத்தில் மதிப்பு மிக்கவர்களாக இருந்தனர்.

பக்கிரி எனும் சொல் இந்து பௌத்த சமயங்களில் சந்நியாசி, சாது, குரு, சுவாமி மற்றும் யோகிகளைக் குறிக்கிறது.

இந்தியத் துணைக் கண்டத்தில் பக்கிரி எனும் சொல் முகலாயப் பேரரசின் ஆட்சிக் காலத்தில் முதலில் பிரபலமானது. கி. பி. நான்காம் நூற்றாண்டில் வட இந்தியாவின் நாக சாதுக்களை பக்கிரிகள் என பாரசீக வரலாற்று ஆசிரியர்கள் குறிப்பிட்டுள்ளனர்.சீரடி சாயி பாபா ஒரு பக்கிரி போன்று வாழ்ந்தவர்.

வடஇந்தியாவில் பக்கீர் எனும் சாதியினர் தர்காக்களில் பணி செய்து வாழ்கின்றனர்.

இந்த கலாச்சாரத்தின் பரிணாம மாற்றங்களின் தற்கால மிச்சமாக தமிழகத்தில் பல ஊர்களில் இன்றும் ஃபக்கிர்சா மற்றும் ஃபக்கீர்மார் என அறியப்படும் வகையினரைக் காணலாம்.

மேற்கோள்கள்
-----------

1. ↑  *A Prayer for Spiritual Elevation and Protection* (2007) by Muhyiddin Ibn 'Arabi, Suha Taji-Farouki
2. ↑  Hawting, Gerald R. (2000). *The first dynasty of Islam: The Umayyad Caliphate AD 661-750*. Routledge. பன்னாட்டுத் தரப்புத்தக எண்:0-415-24073-5.  See Google book search.
3. ↑  Colby, Frank Moore; Williams, Talcott (1918) (in English). *The New International Encyclopaedia*. Dodd, Mead. பக். 343.. பார்த்த நாள்: 9 December 2016. "Fakir: In general a religious mendicant; more specifically a Hindu marvel worker or priestly juggler, usually peripatetic and indigent."
4. ↑   *The philosophical books of Cicero*. 1989. பக். 186. .

வெளி இணைப்புகள்
---------------

Search Wiktionary
விக்சனரியில் ***fakir*** or ***faqir*** என்னும் சொல்லைப் பார்க்கவும்.

விக்கிமீடியா பொதுவகத்தில்,  
 ***Fakirs***   
என்பதின் ஊடகங்கள் உள்ளன. 

* List of Books of Sultan Bahoo
* Ibn Arabi Books
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Parus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பச்சை முதுகு பட்டாணிக்குருவி** (*Green-backed tit*)(*பரசு மோண்டிகோலசு*) என்பது பரிடே குடும்பத்தில் உள்ள ஒரு பறவை சிற்றினமாகும்.

இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தைவான் மற்றும் வியட்நாம் ஆகிய நாடுகளில் காணப்படுகிறது .

இதன் இயற்கை வாழிடங்கள் போரியல் காடுகள், மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும் .

மேற்கோள்கள்
-----------

1. ↑  BirdLife International (2016). "*Parus monticolus*". *IUCN Red List of Threatened Species* **2016**: e.T22711919A94312022. doi:10.2305/IUCN.UK.2016-3.RLTS.T22711919A94312022.en.. பார்த்த நாள்: 11 November 2021.

வெளி இணைப்புகள்
---------------

* 

* பொதுவகத்தில் *Parus monticolus* தொடர்பாக ஊடகக் கோப்புகள் உள்ளன.
* 

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q500024
* விக்கியினங்கள்: Parus monticolus
* Avibase: 4E1C5625FB7716EE
* BirdLife: 22711919
* BOLD: 118684
* ஈபேர்டு: grbtit1
* Euring: 14660
* GBIF: 2487935
* iNaturalist: 13596
* IRMNG: 10216083
* ITIS: 561865
* IUCN: 22711919
* என்.சி.பி.ஐ: 156542
* Xeno-canto: Parus-monticolus

 |
**சையத் முகம்மது தைபூர்** ( **Syed Muhammed Taifoor** ; 3 ஜூன் 1885 - 25 பிப்ரவரி 1972) வங்காளதேசத்தைச் சேர்ந்த வரலாற்றாசிரியரும், பழங்கால ஆய்வாளரும் மற்றும் எழுத்தாளரும் ஆவார்.

ஆரம்ப கால வாழ்க்கை
------------------

தைபூர் 1885 ஆம் ஆண்டு ஜூன் 3 ஆம் தேதி வங்காள மாநிலத்தின் டாக்காவில் ஒரு வங்காள முஸ்லிம் குடும்பத்தில் பிறந்தார். இவரது தந்தை சையத் அப்துல் அஜீஸ் அருகிலுள்ள சோனார்கானில் ஜமீந்தாராக இருந்தார். இவரது தந்தைவழி தாத்தா மிர் குலாம் முஸ்தபா அல்-உசைனி மூலம், இவர் 16 ஆம் நூற்றாண்டின் சுலாமிய அறிஞரும் ஜமீந்ருமான சையத் இப்ராகிம் தேனிசுமந்தின் வழித்தோன்றல் ஆவார். தைபூர் டாக்கா மற்றும் கொல்கத்தா நகரங்களில் உள்ள மதரசாக்களில் கல்வி பயின்றார். மேலும் வங்காளம், ஆங்கிலம், உருது மற்றும் பாரசீக மொழிகளில் சரளமாக தேர்ச்சி பெற்றார்.

தொழில்
------

தைபூர் 1909 இல் துணைப் பதிவாளராக அரசுப் பணியில் சேர்ந்தார். 1941 இல் பிரித்தானிய அரசால் கான் சாகிப் என்ற பட்டத்தைப் பெற்றார். கொல்கத்தா பதிவாளராக பணியாற்றிய பின்னர் 1942 இல் ஓய்வு பெற்றார். இந்தியாவில் ஆங்கிலேயர் எதிர்ப்பு இயக்கத்தின் போது, இவர் 1947 இல் கான் சாகிப் பட்டத்தைத் துறந்தார். ஈடன் மோகிலா கல்லூரி மற்றும் ஜெகந்நாத் கல்லூரியின் இயக்குநராகப் பணியாற்றினார். இவர் டாக்காவில் உள்ள இடைநிலைக் கல்வி வாரியத்தின் உறுப்பினராக இருந்தார். மேலும், இவர் டாக்கா மேம்பாட்டு அறக்கட்டளை மற்றும் டாக்கா அருங்காட்சியகத்தின் அறங்காவலர் குழுவில் உறுப்பினராகவும் இருந்தார். இவர் டாக்கா அருங்காட்சியகத்திற்கு 200 க்கும் மேற்பட்ட கலைப்பொருட்களை வழங்கினார். பாக்கித்தானின் ஆசியச் சங்கத்திற்கு (இன்றைய வங்காளதேச ஆசியச்சங்கம் ) அரிய புத்தகங்கள் மற்றும் கையெழுத்துப் பிரதிகளை வழங்கினார். டாக்காவின் எழுத்துப்பிழையை மாற்றுவதை இவர் ஆதரித்தார். 1952 இல், நகரத்தின் வரலாற்று பரிணாம வளர்ச்சியில், "பழைய டாக்காவின் காட்சிகளை" வெளியிட்டார்

தனிப்பட்ட வாழ்க்கை
------------------

தைபூர் சாரா என்பவரை மணந்தார். இவர்களுக்கு லீலா அர்ஜுமந்த் பானு, லுலு பில்கிஸ் பானு மற்றும் மல்கா பர்வீன் பானு என மூன்று மகள்கள் இருந்தனர்.

இறப்பு
------

தைபூர் 25 பிப்ரவரி 1972 அன்று டாக்காவில் இறந்தார்.

மேற்கோள்கள்
-----------


1. ↑  "Fear not if the pearls are scattered unstrung". *The Daily Star*. 27 May 2016. .
2. ↑   *The Dhaka University Studies: Part A.*. 1982. .
**வி. கி. முனுசாமி** (*V .K. Munusamy*) இந்தியாவின் புதுச்சேரி மாநிலத்தைச் சேர்ந்த ஒரு சுடுமட்பாண்டக் கலைஞராவார். வி. கி. முனுசாமி கிருஷ்ணபக்தர் என்ற பெயராலும் இவர் அழைக்கப்படுகிறார். 1967 ஆம் ஆண்டு சூலை மாதம் 21 ஆம் நாளில் வி.கிருஷ்ணபதர் மற்றும் மங்கலட்சுமி தம்பதியருக்கு மகனாக முனுசாமி பிறந்தார்.

சுடுமட்பாண்டக் கலைத்துறையில் ஆற்றிய சீறிய பணிக்காக 2020 ஆம் ஆண்டு இவருக்கு பத்மசிறீ விருது வழங்கப்பட்டது.

வில்லியனூரை தளமாகக் கொண்ட இக்கலைஞர் பல தலைசிறந்த படைப்புகளை உருவாக்கி பெருமை சேர்த்துள்ளார். உலகின் மிக உயரமான 17 ½ அடி அளவிலான சுடுமண் குதிரை சென்னை அமெரிக்கன் பன்னாட்டுப் பள்ளியில் நிறுவப்பட்டுள்ளது. தென்னிந்திய கோயில்களுக்கு பல சிற்பங்களை உருவாக்கித் தந்துள்ளார். அமெரிக்கா, பிரான்சு, செருமனி மற்றும் சுவிட்சர்லாந்து நாடுகளில் பல்வேறு பன்னாட்டு நிகழ்வுகளில் பங்கேற்றுள்ளார்.
கலை மேம்பாட்டு முயற்சிகளின் ஒரு பகுதியாக கோட்டா பழங்குடியினர், சுய உதவிக்குழுக்கள் மற்றும் பள்ளி மாணவர்களுக்கு சுடுமட்பாண்ட கலையில் பயிற்சி அளித்து வருகிறார்.

மேற்கோள்கள்
-----------

1. ↑  Jan 27, Bosco Dominique / TNN / Updated:; 2020; Ist, 14:36. "Puducherry: Manoj Das, V K Munusamy bag Padma honours" (in en). .
2. ↑  Sivaraman, R. (September 9, 2015). "Just clay and hands". .
3. ↑  "Puducherry: Manoj Das, V K Munusamy bag Padma honours | Puducherry News - Times of India". .
4. ↑  "22 generations of terracotta artistry". December 18, 2017. .
5. ↑  "List of Padma Shri Award winners in 2020". .
6. ↑  "Puducherry CM felicitates Padma awardees" (in en-IN). 2020-01-29. .
வில்காக்சு சூரிய நோக்கீட்டகம்
**வில்காக்சு சூரிய நோக்கீட்டகம்** *(Wilcox Solar Observatory)* (**WSO**)) என்பது கலிபோர்னியாவின் சுட்டான்போர்டில் உள்ள ஒரு சூரிய ஆய்வகம் ஆகும். இது சூரியனின் மேற்பரப்பில் உள்ள காந்த, திசைவேகப் புலத்தின் அன்றாட நோக்கீடுகளை உருவாக்க பயன்படுகிறது. இது 1975, மே மாதத்தில் சூரியனின் சராசரி காந்தப்புலத்தின் அன்றாடக் கண்காணிப்பைத் தொடங்கியது. முன்பு சுட்டான்போர்டு **சூரிய நோக்கீட்டகம்** என்று அழைக்கப்பட்டது, இது சுட்டான்போர்டு பல்கலைக்கழகத்தால் இயக்கப்படுகிறது இது சுட்டான்போர்டு பல்கலைக்கழக வளாகத்திற்கு தெற்கே 2 கிலோமீட்டர்கள் (1.2 mi) தொலைவில் அமைந்துள்ளது. இது பின்னர் சூரிய இயற்பியலாளர் ஜான் எம். வில்காக்சின் பெயரிடப்பட்டது. வில்காக்சு சூரிய நோக்கீட்டகம் (WSO) வரலாற்றியலாக நாசா சூரிய இயற்பியல், தேசிய அறிவியல் அறக்கட்டளை, கடற்படை ஆராய்ச்சி அலுவலகம் ஆகியவற்றால் நிதியளிக்கப்பட்டது.   

வில்காக்சு சூரிய நோக்கீட்டகம் இலிட்ரோ கதிர்நிரல்பதிவியையும் பாப்காக்சு காந்தப்பதியையும் பயன்படுத்தி, 5259Å இரும்பு-1 கதிர்நிரல் வரியையும் 5124Å இரும்பு-1 கதிர்நிரல் வரியையும் ஒப்பிட்டு ஒளிக்கோள பார்வைக் கோட்டுக்கு அவற்றின் காந்தப்புலம் 0.04 காசுக்குள் அமைவதைக் கண்டறிந்தது.

மேற்கோள்கள்
-----------

1. ↑  Hoeksema, J. Todd; Scherrer, Philip H. (May 1986). "An atlas of photospheric magnetic field observations and computed coronal magnetic fields: 1976–1985". *Solar Physics* **105** (1): 205–211. doi:10.1007/BF00156388. .
2. ↑  Solar mean magnetic field variability: A wavelet approach to Wilcox Solar Observatory and SOHO/Michelson Doppler Imager observations
3. ↑  1986BAAS...18..621. Observatory Reports: Wilcox Solar Observatory (Stanford Univ.) *Bulletin of the American Astronomical Society* (1986), 18, p.621
4. ↑  Magnetogram Chromosphere Observed from Wilcox Observatory

வெளி இணைப்புகள்
---------------

* WSO - வில்காக்சு சூரிய ஆய்வகம்
**பெருங் கண்காட்சி, இலண்டன்** எனப்படுவது, 1851 மே முதலாம் தேதி தொடக்கம் அக்டோபர் 11 வரை இலண்டனில் உள்ள ஐட் பார்க்கில் இடம்பெற்ற பன்னாட்டுக் கண்காட்சி ஆகும். இது நடைபெற்ற தற்காலிகக் கட்டிடத்தின் பெயரைத் தழுவி இதை **கிறிஸ்டல் மாளிகைக் கண்காட்சி** என்றும் குறிப்பிடுவது உணடு. 19ம் நூற்றாண்டில் புகழ்பெற்ற, பண்பாட்டுக்கும் தொழில் துறைக்குமான பன்னாட்டுக் கண்காட்சித் தொடரில் முதல் கண்காட்சி இதுவாகும். இக்கண்காட்சி என்றி கோல் என்பவராலும், ஆட்சியிலிருந்த அரசி விக்டோரியாவின் கணவர் இளவரசர் ஆல்பர்ட்டாலும் ஒழுங்குசெய்யப்பட்டது. இக்கண்காட்சியில் சார்லசு டார்வின், சாமுவேல் கோல்ட்டு, சார்லட் புரோன்ட்டே, சார்லசு டிக்கென்சு, லூயிசு கரல், ஜார்ச் எலியட்டு, ஆல்பிரெட் தெனிசன் ஆகியோர் உட்பட ஏராளமான அக்காலத்தில் புகழ் பெற்றவர்கள் கலந்துகொண்டனர்.

காட்சிப் பொருட்கள்
------------------

இக்கண்காட்சிக்காகத் தயாரிக்கப்பட்ட படங்களுடன் கூடிய விபரக்கொத்தில், பிரித்தானியா முழுவதிலும் இருந்தும், அதன் குடியேற்ற நாடுகளில் இருந்தும், 44 ஐரோப்பிய, அமெரிக்க நாடுகளில் இருந்துமான காட்சிக்கு வைப்போர் பட்டியல் இடம்பெற்றிருந்தது. காட்சிக்கு வைக்கப்பட்டிருந்த 13,000 பொருட்களில் சக்கார்ட் தறி, கடித உறை எந்திரம், சமையலறைக் கருவிகள், எஃகுத் தயாரிப்பு விளக்கங்கள், ஐக்கிய அமெரிக்காவில்அ இருந்து அனுப்பப்பட்ட அறுவடை இயந்திரம் போன்றவை அடங்கியிருந்தன.

இந்தியாவில் கிடைத்த உலகின் மிகப்பெரிய கோ-இ-நூர் வைரம், கிடைத்தற்கு அரிய மங்கலான இளம் சிவப்பு நிறம் கொண்ட டாரியா-இ-நூர் வைரம் என்பனவும் காட்சிக்கு வைக்கப்பட்டிருந்தன. 8ம் நூற்றாண்டைச் சேர்ந்ததும் முந்திய ஆண்டு (1850) கண்டெடுக்கப்பட்டதுமான "தாரா ஆடையூசி" ஒன்றும் இருந்தது. அக்காலத்துப் பெயர்பெற்ற பூட்டுக்களின் போதாமை குறித்த விளக்கங்கள், இன்றைய தொலைநகல் எந்திரங்களுக்கு முன்னோடியான ஒரு எந்திரம் குறித்த விளக்கம் என்பவற்றுடன், உலகின் முதல் வாக்களிப்பு இயந்திரமும் பார்வைக்கு இருந்தது.

நுழைவுக் கட்டணம்
----------------

நுழைவுக் கட்டணம் நாட்களைப் பொறுத்து வேறுபட்டது. நாடாளுமன்ற அமர்வுகள் முடிவடையும் நாள் நெருங்கும்போது கட்டணங்களும் குறைந்து வந்தன. நாடாளுமன்ற அமர்வுகள் முடிந்ததும் செல்வந்தர்கள் இலண்டனைவிட்டுப் போய்விடுவது வழக்கம். பருவச் சீட்டுகள் 3 கினியாக்களுக்கு (2015ல் £311.05) விற்கப்பட்டன. பெண்கள் இதற்கு 2 கினியாக்கள் கொடுத்தாற் போதும். முதல் இரண்டு நாட்களும் ஒரு நாளுக்கு £1, பின்னர் மே 22 வரை ஒரு நாளுக்கு 5 சில்லிங்குகள். இதன் பின்னர் கட்டணம் மேலும் குறைக்கப்பட்டு நாளுக்கு ஒரு சில்லிங்கு (2015ல் £4.94) ஆனது. வெள்ளிக்கிழமைகளில் மட்டும் கட்டணம் 2 சில்லிங்குகளும் 6 பென்சுகளுமாக இருந்தது, சனிக்கிழமைகளில் 5 சில்லிங்குகள். தொழில் துறையினரிடையே ஒரு சில்லிங் சீட்டுக்கள் பெரிதும் வேண்டப்பட்டவையாக விளங்கின. இவ்வாறு நுழைவுக்கட்டணமாக நான்கரை மில்லியன் சில்லிங்குகள் (2015ல் £22,217,549) பெறப்பட்டது. முதல்நாளில் அச்சிடப்பட்ட 2500 நுழைவுச் சீட்டுக்களும் விற்பனையாகிவிட்டன.

மேற்கோள்கள்
-----------

1. ↑  "The Great Exhibition at the Crystal Palace". Victorian Station. Retrieved 3 February 2009.
2. ↑  "The Great Exhibition," *Manchester Times*, 24 May 1851.
3. ↑  Leapman, Michael (2001). *The World For A Shilling*. பக். 72. .
4. ↑  "Entrance Costs to the Great Exhibition". *Fashion Era*.. பார்த்த நாள்: 3 February 2009.
5. ↑  Newth, A.M. (1967). *Britain and the World: 1789-1901*. New York: Penguin Books. பக். 97. பன்னாட்டுத் தரப்புத்தக எண்:0-14-080304-1.
**வி. காமகோடி** (V. Kamakoti), இந்திய தொழில்நுட்பக் கழகம் சென்னையின் இயக்குநராக 17 சனவரி 2022 அன்று நியமிக்கப்பட்டார். இவர் இந்திய தொழில்நுட்பக் கழகம் சென்னையின் முன்னாள் மாணவரும், இதே நிறுவனத்தில் கணினி அறிவியல் மற்றும் பொறியியல் துறைத் தலைவராக பணியாற்றிக் கொண்டிருப்பவரும் ஆவர். இவர் உள்நாட்டிலேயே தயாரிக்கப்பட்ட *சக்தி* மைக்ரோபிராசசர் எனும் நுண்செயலியை வடிவமைத்த குழுவின் தலைவராக இருந்தவர்.மேலும் இவர் தேசிய பாதுகாப்பு மன்றத்தின் ஆலோசனைக் குழு உறுப்பினராக உள்ளார்.

2017ம் ஆண்டில் பல்வேறு துறைகளில் செயற்கை நுண்ணறிவை மேம்படுத்துவதற்கான பணிக்குழுவின் தலைவராக காமகோடியை மத்திய வர்த்தக மற்றும் தொழில் அமைச்சகத்தால் நியமிக்கப்பட்டார்.

இளமைக்கால கல்வி
---------------

வி. காமகோடி சென்னைப் பல்கலைக்கழகத்தில் கணினி அறிவியல் மற்றும் பொறியியல் படிப்பில் இளநிலைப் பட்டம் பெற்றார். பின் இந்திய தொழில்நுட்பக் கழகம் சென்னையில் அதே துறையில் முதுநிலைப் பட்டம் மற்றும் முனைவர் பட்டம் பெற்றார். பின்னர் பெங்களூர் இந்திய அறிவியல் நிறுவனம் மற்றும் சென்னை  கணித அறிவியல் கழகத்தில் ஆய்வுகள் மேற்கொண்டு முதுமுனைவர் பட்டம் பெற்றார். பின்னர் இந்திய தொழில்நுட்பக் கழகம் சென்னையில் கணினி அறிவியல் & பொறியியல் துறையில் விரிவுரையாளராக சேர்ந்தார்.

விருப்பமான துறைகள்
------------------

வி எல் எஸ் ஐ (VLSI) வடிவமைப்பு, கிளஸ்டர் கம்ப்யூட்டிங், உயர் செயல்திறன் கணினி, அல்காரிதம்கள், தரவு கட்டமைப்புகள், கணக்கீட்டு வடிவியல் ஆகியவற்றின் மென்பொருள் அம்சங்கள்.

எழுதிய நூல்கள்
--------------

1. Building the SHAKTI microprocessor - Author. V. Kamakoti
2. JUGAAD: Comprehensive Malware Behavior-as-a-Service -Authors: Sareena Karapoola, Nikhilesh Singh, Chester Rebeiro, V. Kamakoti
3. Depending on HTTP/2 for Privacy? Good Luck! - Authors : Gargi Mitra, Prasanna Karthik V, Patanjali SLPSK, Nitin Chandrachoodan, V. Kamakoti
4. VNF-DOC: A Dynamic Overload Controller for Virtualized Network Functions in Cloud. - Authors : Sudhakar Murugasen, Shankar Raman, V. Kamakoti
5. Sparsity-Aware Caches to Accelerate Deep Neural Networks. Authors : Vinod Ganesan, Sanchari Sen, Pratyush Kumar, Neel Gala, V. Kamakoti, Anand Raghunathan

மேற்கோள்கள்
-----------

1. ↑  Professor V Kamakoti appointed as new director of IIT Madras
2. ↑  Department of Computer Science & Engineering, Indian Institute of Technology Madras, Chennai, India.
3. ↑  சென்னை ஐஐடியின் புதிய இயக்குநராக வி. காமகோடி நியமனம்
4. ↑  ஐஐடி மெட்ராஸின் அடுத்த இயக்குநராக பேராசிரியர் வி காமகோடி
5. ↑  V Kamakoti to succeed Bhaskar Ramamurthi as IIT-M Director
6. ↑  Dr. V. Kamakoti
7. ↑  Books by Prof Veezhinathan Kamakoti

வெளி இணைப்புகள்
---------------

* ‘Deeply concerned over engineering students pursuing non-core jobs, it’s a waste of resources,’ says IIT Madras director
**அபு நாசர் கான் சௌத்ரி** (Abu Nasar Khan Choudhury) இந்தியாவைச் சேர்ந்த ஓர் அரசியல்வாதியாவார். மேற்கு வங்காள அரசாங்கத்தில் அறிவியல் மற்றும் தொழில்நுட்பத்துறை அமைச்சராக இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டசபை தேர்தலில் சுச்சாப்பூ சட்டமன்றத் தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார்.

2012 ஆம் ஆண்டு செப்டம்பர் மாதத்தில் மம்தா பானர்ச்சி அரசாங்கத்திற்கான தனது ஆதரவை காங்கிரசு கட்சி திரும்ப பெற்றபோது இவர் அமைச்சர் பதவியை விட்டு விலகினார். 2015 ஆம் ஆண்டு சூன் மாதம் இவர் திரிணாமுல் காங்கிரசு கட்சியில் சேர்ந்தார்.

கல்வி
-----

1951 இல் மெட்ரிகுலேசன் படிப்பை முடித்தார்.1956 ஆண்டு மால்டா கல்லூரியில் பட்டம் பெற்ற பிறகு, சௌத்ரி வெளிநாடு சென்றார். 1965 ஆம் ஆண்டில் லிவர்பூல் பல்கலைக்கழகத்தில் தனது ஆரம்ப முதுகலை படிப்பையும், இங்கிலாந்தின் இலீசெசுட்டர் பல்கலைக்கழகத்தில் 1976 ஆம் ஆண்டு எம்ஃபில் படிப்பையும் முடித்தார். 1986 ஆம் ஆண்டு சுவிட்சர்லாந்தில் உள்ள சூரிச்சு பல்கலைக்கழகத்தில் முனைவர் பட்டம் பெற்றார்

மேற்கோள்கள்
-----------

1. ↑  "Ministers in Mamata's Cabinet". Government of West Bengal. 21 May 2011 இம் மூலத்தில் இருந்து 2011-10-05 அன்று. பரணிடப்பட்டது... பார்த்த நாள்: 22 May 2011.   
  
- "Mamata allots portfolios, keeps key ministries", *IBN Live*, 21 May 2011  
  
- Abhijit Dasgupta, "All the Didi's men", *India Today*, 22 May 2009
2. ↑  "6 Congress ministers quit, withdraw support to the Mamata government". rediff.com, 22 September 2012.. பார்த்த நாள்: 25 July 2014.
3. ↑  "Muslim Ministers of West Bengal:An introduction". .
மதுரை முக்குறுணிப் பிள்ளையார்
**முக்குறுணிப் பிள்ளையார்** சன்னிதி மதுரை மீனாட்சி அம்மன் கோவிலில் அமைந்துள்ளது. மீனாட்சி அம்மன் சன்னதிக்கும் சுந்தரேசுவரர் சன்னதிக்கும் இடையே கிளிக்கூண்டு மண்டபத்துக்கு வடக்குப் புறம் அமைந்துள்ளது. இந்த பிள்ளையார் சிலை மிகப் பெரியது. பத்தடி உயரமிருக்கலாம்.

வரலாறு
------

மீனாட்சி அம்மன் கோவில் கட்டிய போது மன்னர் திருமலை நாயக்கர் கோவில் கட்ட மண் வேண்டி மதுரை நகருக்கு வெளியில் அமைந்துள்ள வண்டியூர் என்ற இடத்தில் ஒரு பெரிய தெப்பக்குளத்தை வெட்டினார். அந்த சமயம் அவர் இந்த முக்குறுணிப் பிள்ளையாரைக் கண்டெடுத்தார். தொடர்ந்து கோவில் பணிகள் நடந்தன. இறுதியில் முக்குறுணிப் பிள்ளையாரை மீனாட்சி அம்மன் கோவிலிலேயே தனி சன்னதி அமைத்து நிறுவியுள்ளார்.

விநாயக சதுர்த்தி கொழுக்கட்டை
----------------------------

விநாயக சதுர்த்தி மீனாட்சி அம்மன் கோவிலில் விமரிசையாகக் கொண்டாடப்படுகிறது. இந்த நிகழ்வின்போது இந்த முக்குறுணிப் பிள்ளையாருக்கு மிகப் பெரிய ஒற்றைக் கொழுக்கட்டையைப் படைக்கிறார்கள். இந்தக் கொழுக்கட்டை செய்வதற்கு மூன்று குறுணி அரிசி பயன்படுத்தப் படுகிறதாம். குறுணி என்பது பண்டைய பாண்டிய நாட்டு முகத்தலளவை ஆகும். அதாவது ஒரு குறுணி என்பது நான்கு படிகள். மூன்று குறுணி என்றால் 12 படிகள். பிள்ளையாருக்கு படைக்கப்பட்ட பின் கொழுக்கட்டை பிரசாதமாக பக்தர்களுக்கு வழங்கப் படுகிறது. 

மூன்று குறுணி அரிசியை மாவாக இடித்து, அதில் ஒரே கொழுக்கட்டையாகச் செய்து, விநாயக சதுர்த்திக்குப் படைப்பதால் இந்தப் பிள்ளையாரை 'முக்குறுணிப் பிள்ளையார்' என்கின்றனர்.

மேலும் பார்க்க
--------------

* ஓம்
* பிள்ளையார் சுழி
* விநாயகர்
* கோவை புலியகுளம் விநாயகர் கோவில்
* திருச்சி உச்சிப்பிள்ளையார் கோயில்
**கோந்தாழி திரிதம் தளி சிவன்-பார்வதி கோயில்** *(Kondazhy Thrithamthali Siva-Parvathy Temple)* என்பது இந்தியாவின் கேரள மாநிலத்தில் திருச்சூர் மாவட்டத்தின் கோந்தாழியில், பாரதப்புழா ஆற்றின் துணையாறான காயத்ரிப்புழாவின் கரையில் அமைந்துள்ள சிவனுக்கு அர்ப்பணிக்கப்பட்ட ஒரு இந்துக் கோயில்|இந்து கோயிலாகும். இந்தக் கோயில் கொச்சி இராச்சியத்தின் முக்கியமான கோயில்களில் ஒன்றாகும். புராணங்களின் படி, பரசுராமர் நீலா ஆற்றின் (பாரதப்புழா) தென் கரையில் ஒரு சிவன் சிலையை நிறுவினார்.  கேரளாவில் உள்ள 108 புகழ்பெற்ற சிவன் கோயில்களில் இந்த கோயிலும் ஒன்றாகும்.

வரலாறு
------

 சேர ஆட்சியின் போது, ​​கேரளா நிர்வாகத்திற்காக பதினெட்டு அடுக்குகளாக பிரிக்கப்பட்டது. ஒவ்வொரு அடுக்கும் ஒரு பெரிய கோயில் (சிவன் கோயில்) தலைமையில் அமைந்தது. இவற்றில், இந்தக் கோயில் அதன் மையக் கோயிலாகும். வளாகத்தில் தேவிக்கு பார்வதி அர்ப்பணிக்கப்பட்ட ஒரு சிறப்பு கோயில் உள்ளது. மேலும் சிவனின் மூன்று மகன்களான பிள்ளையார், சுப்ரமணியன், அய்யப்பன் உட்பட, மகா விஷ்ணு, பத்ரகாளி, நவக்கிரகங்கள், அனுமன், நாக தேவதைகள், பிரம்ம ராட்சசர்கள் போன்ற 11 துணை தெய்வங்களும் உள்ளன.

திப்பு தாக்குதல்
----------------

திப்பு சுல்தானின் வெற்றிக் காலத்தில் கேரளா மீது படையெடுத்தபோது இந்த கோயில்அழிக்கப்பட்டதாகக் கூறப்படுகிறது. அதன் பிறகு, கிட்டத்தட்ட இருநூறு ஆண்டுகளாக, கோவிலின் சிற்பம் உடைக்கப்பட்டுள்ளது .

மேலும் காண்க
------------

* 108 சிவ ஆலயங்கள்

படங்கள்
-------

* Kondazhy Tritham Tali Siva Temple
* யானை கொட்டில்யானை கொட்டில்
* கோயிலின் நுழைவு வாயில்கோயிலின் நுழைவு வாயில்
* சிவன் கோயில் நாலம்பலம்சிவன் கோயில் நாலம்பலம்
* நாலம்பலம்நாலம்பலம்
* கோவில்கோவில்

குறிப்புகள்
-----------

1. ↑  "108 Shiva temples of Kerala". .
2. ↑  "108 Shiva Temples in Kerala created by Lord Parasurama". .
3. ↑  "Kondazhy Grama Panchayath - History: A Local Government Institution, Thrissur District, Kerala" இம் மூலத்தில் இருந்து 2019-01-11 அன்று. பரணிடப்பட்டது.. .
4. ↑  Logan, William (2006). Malabar Manual, Mathrubhumi Books, கோழிக்கோடு. ISBN 978-81-8264-046-7
இரண்டாம் உலகப்போரில் பயன்படுத்திய எந்திரம் 
**மறையீட்டியல்**, **குறியாக்கவியல்**, **மறைப்பியல்** அல்லது **கமுக்கவியல்** (*cryptography*) என்பது எவ்வாறு தகவலை மறைத்து பரிமாறி, மீட்டெடுப்பது என்பது பற்றியதன் இயல் ஆகும். இவ்வியல் கணிதம், கணினியியல், பொறியியல் துறைகளின் ஒரு கூட்டுத் துறையாக இருக்கிறது. கணினி கடவுச்சொல், இணைய வணிகம், கணினி பாதுகாப்பு, தன்னியக்க வங்கி இயந்திரம் போன்றவை மறையிட்டியலின் பயன்பாடுகளில் அடங்கும்.

சொல் விளக்கம்
-------------

மறையீட்டியல் என்பது ஒரு செய்தியை மறைத்து சங்கேத வார்த்தையாக்கி பிறகு மீண்டும் பழயபடி செய்தியை கொண்டுவரும் முறையாகும். இதனை ஆங்கிலத்தில் encryption மற்றும் decryption என்று அழைப்பர். தகவல் மறைத்த சங்கேத குறியீடுகள் cipher எனப்படும் அவை படிக்கமுடியாதவையாக இருக்கும். இதனை உடைக்கும் முறைக்கு மறையீட்டியல் பகுப்பு அதாவது Cryptanalysis ஆகும்.

வரலாறு
------

### பண்டைய மறையீட்டியல்

பழமையான மறையீட்டியல் எந்திரம்
பண்டையக் காலங்களில்யிருந்தே சங்கேத குறியீடு பகிர்வு மூலமாக மறையீட்டியல் பயன்பட்டு வருகிறது. இவை போர்க்களங்களில் செய்திகளை தனது படைகளுடன் பரிமாறிக்கொள்ள உதவின. இம்முறையை கிரேக்கர்கள் பயன்படுத்தியற்கான சான்றுகள் உள்ளன. சீசர் ரகசிய எழுத்துகள் முறை (Ceaser cipher) மிகவும் எளிதான மறையீட்டியல் முறையாகும். ஆங்கில எழுத்துகளின் வரிசைகளை களைத்து இவை எழுதப்பட்டன. இதன் மூலம் 25 வகையான சொல் வரிசையை அமைக்கமுடியும். உதாரணமாக,  

Plaintext(p): the quick brown fox jumps over the lazy dog  

Ciphertext(C): WKH TXLFN EURZQ IRA MXPSV RYHU WKH ODCB GRJ  

இங்கு சீசர் படிமுறைத்தீர்வு C = p + 3 என்ற முறைப்படி மாற்றப்பட்டுள்ளது.

#### கணினியின் பங்கு

கணினி கண்டுபிடிப்புக்கு பிறகு இவற்றின் பயன்பாடு உச்சத்தை அடைந்துள்ளது. இன்று பாதுகாப்பான பண பரிமாற்றம், கணினி தகவல் பரிமாற்றம் மற்றும் இன்னும் பல இவற்றின் முக்கிய பங்களிப்பு. இதனால் மறையீட்டு பொறியியல், கணினி பாதுகாப்பு பொறியியல் என புதிய கல்வி முறைகள் உருவாகியுள்ளன

### நவீன மறையீட்டியல்

நவீன மறையீட்டியலில் கணினியின் பங்கு மிகப்பெரியது. இன்று எழுத்துகளுக்கு பதிலாக பைனரி கோடுகளை (0,1) பயன்படுத்தபடுகிறது. அது அவற்றின் நீளத்தை பொறுத்து 32 பிட், 56 பிட், 128 பிட் மற்றும் 168 பிட்டுகளாக கமுக்கம் செய்யப்படுகிறது. அவற்றை பகுப்பது சிரமம் என்றாலும் கணினி ஹக்கெர்கள் சில மென்பொருட்களை பயன்படுத்தி பொது மறையீட்டியல் படிமுறைத் தீர்வு மூலம் உடைத்து பிரித்துவிடுகின்றனர்.

வெளியிணைப்புகள்
---------------

* Cryptography and Network Security – Prins and Pract. 5th ed – W. Stallings (Pearson, 2011) BBS
* NSA's CryptoKids பரணிடப்பட்டது 2006-03-05 at the வந்தவழி இயந்திரம்.
* Overview and Applications of Cryptology பரணிடப்பட்டது 2014-04-03 at the வந்தவழி இயந்திரம் by the CrypTool Team; PDF; 3.8 MB—July 2008
* Introduction to Modern Cryptography – J. Katz, Y. Lindell (Chapman and Hall, 2008) WW